(Art. 2.) Dominus Johannes de Sarcellis presbyter canonicus predicte capelle testis productus ex parte dictorum religiosorum contra dictos decanum et capitulum receptus et juratus: Requisitus super secundo articulo qui sic (Art. 6, 9 à 13, 32, 35.) incipit. Item quod predicta ecclesia sancti Medardi et cetera, dixit quod nescit quod ipsa ecclesia sancti Medardi sit ecclesia parochialis, sed credit quod ipsa sit capella pertinens ad ecclesiam sancti Stephani et respondens abbati sancti Stephani predicti et regi consueuit per canonicos sancti Stephani et ita vidit a tempore quo fuit canonicus dicte capelle videlicet a viginti quinque annis circiter per plures annos. Item requisitus super sexto articulo, dixit se nihil scire. Item requisitus super nono et decimo articulis, dixit se nihil scire, nisi quod audiuit pluries legi in dicta capella quamdam litteram sigillatam quibusdam sigillis..... in qua mentio habebatur de quadam compositione olim facta inter dictas partes et in qua continebatur inter cetera quod Odo dux Burgundie dictam compositionem laudauit. Item requisitus super undecimo articulo qui sic incipit. Item quod dicta compositio et capitula et cetera, dixit quod ipse vidit a viginti quinque annis circiter per plura tempora quod nulla erat dissensio inter partes predictas et credit quod per illa tempora obseruabatur dicta compositio inter dictas partes nec aliud scit. Item requisitus super duodecimo articulo qui sic incipit. Item quod de predictis fuit et est publica vox et cetera, dixit se nihil scire, nec super tertio decimo, nisi quod credit quod dicte partes litigauerunt coram dicto domino duce vel eius commissariis. Item requisitus super tricesimo secundo articulo, dixit se nihil scire. Item requisitus super tricesimo quinto articulo qui sic incipit. Item intendit probare dictus procurator quod abbas et conuentus predicti non habuerunt et cetera, dixit dictum articulum verum esse. Requisitus quomodo scit, dixit quod a tempore viginti quinque annorum citra ipse vidit per pluries annos quod dicti abbas et conuentus tenuerunt et habuerunt unum canonicum regularem ad seruiendum et faciendum diuinum officium in dicta capella qui percipiebat distributiones cothidianas in dicta capella, sicut (Art. 36 et 37.) unus ex canonicis dicte capelle et vidit et audiuit quod cellerarius dicte capelle qui erat pro tempore computabat coram dictis decano et capitulo duodecim libras monete currentis apud Diuionem pro grossis fructibus unius prebende quam percipiebant dicti abbas et conuentus in dicta capella pro grossis fructibus unius prebende et percipiebant similiter dicti abbas et conuentus panem et vinum in cellario dicte capelle sicut unus de canonicis ipsius capelle et ita vidit et audiuit pluries tempore domini Artaudi quondam decani dicte capelle et tempore magistri Lamberti nunc decani eiusdem capelle et coram tempore fratris Girardi quondam abbas dicti monasterii et tempore fratris Hugonis nunc eiusdem monasterii abbatis. Item requisitus super tricesimo sexto articulo qui sic incipit. Item quod tempore dictarum compositionum et post et cetera, dixit quod a viginti annis citra per plura tempora dicti decanus et capitulum per cellerarium institutum ab eis recipi fecerunt fructus redditus, obuentiones et bona prouenentia occasione dicte capelle et per ipsum cellerarium distribuebantur equaliter inter canonicos et vidit, ipse qui loquitur, quod tantum inde percipiebat ab ipso cellerario ecclesia abbas et conuentus sancti Stephani quantum unus de canonicis dicte capelle. Item requisitus super tricesimo septimo articulo qui sic incipit. Item quod de pecunia et cetera, dixit quod a tempore quo ipse fuit canonicus dicte capelle et post per plures annos ipse vidit quod dicti abbas et conuentus tenuerunt et habuerunt in dicta capella fratrem Nicolaum dictum Laudate ad seruiendum et faciendum diuinum officium in dicta capella sicut unus de canonicis dicte capelle et vidit pluries et frequenter quod de pecunia que singulis annis solui consueuit canonicis dicte capelle pro anniversariis tantum percipiebat et habebat idem fratrer Nicolaus deseruiens in dicta capella pro dictis abbate et conuentu et eorum ecclesia quantum unus de canonicis (Art. 38 et 39.) dicte capelle et eodem modo postea vidit de fratre Odone dicto Verroquier canonico dicti monasterii per plures annos. Item requisitus super tricesimo octauo articulo qui sic incipit. Item quod a tempore dicte compositionis et cetera, dixit quod a tempore quo ipse fuit canonicus ipse vidit per plura tempora et per plures annos quod abbas et conuentus dicti monasterii fuerunt in predicta capella usque ad quinque vel sex annos proximo preteritos per unum de canonicis suis idoneum et fidelem sicut credit ipse qui loquitur sicut et unus ex canonicis dicte capelle. Interrogatus quando primo et quando secundo ita vidit, dixit quod non recolit nisi quod pluries ita vidit prout supra dixit. Item requisitus super tricesimo nono articulo qui sic incipit. Item quod abbas et conuentus seu ecclesia sancti Stephani et cetera, dixit quod perceperunt unam prebendam videlicet panem et vinum et distributiones pro anniuersariis et duodecim libras pro grossis fructibus unius prebende dicte capelle, prout supra dixit ipse qui loquitur, et quod ipsis percipientibus unam prebendam modo predicto in dicta capella, dicti decanus et capitulum diuiserunt et distinxerunt prebendas in dicta capella et eas assignauerunt in dictis locis percipiendas a canonicis dicte capelle nec assignauerunt dictis abbati et conuentui aut eorum ecclesie certam prebendam et distinctam quia non tenentur ut dicit ipse qui loquitur eis assignare distinctam prebendam nisi solum ad dictas duodecim libras quas percipere consueuerunt in bursa communi capituli dicte capelle et presens fuit ipse qui loquitur diuisioni dictarum prebendarum que facta fuit pluries inter ipsos decanum et capitulum a viginti quinque annis circiter ut dicit, dixit etiam ipse qui loquitur, quod aliquanto tempore postquam fuit canonicus dicte capelle ipse vidit per aliquos annos quando dicte prebende non fuerunt diuise seu distincte quod quilibet canonicus dicte capelle (Art. 40 à 43.) tunc residens in eadem percipiebat solummodo duodecim libras monete currentis in Burgundia pro grossis fructibus unius prebende dicte capelle et tunc tantum percipiebat ecclesia, abbas et conuentus sancti Stephani. Item requisitus super quadragesimo articulo qui sic incipit. Item quod de predictis fuit et est publica vox et cetera, dixit quod publica vox et fama fuit et est apud dictas ecclesias quod dicti abbas et conuentus habuerunt et ceperunt et habere et percipere consueuerunt in predicta capella unam prebendam videlicet duodecim libras pro grossis fructibus illius prebende distributiones cothidianas et panem et vinum sicut unus ex canonicis dicte capelle. Interrogatus quid est dicere publica vox et fama dixit, quod illud quod a pluribus dicitur. Interrogatus unde habuit originem huiusmodi vox et fama, dixit quod nescit. Item requisitus super quadragesimo primo articulo qui sic incipit. Item intendit probare pro abbate et conuentu predictis percipientibus prebendam et cetera, dixit pro abbate et conuentu predictis percipientibus duodecim libras predictas pro dictis grossis fructibus ac pane et vino et distributionibus in dicta capella, prout supra dixit, bene sunt quindecim anni elapsi vel circa dicti decanus et capitulum diuiserunt et distinxerunt prebendas suas et postea etiam alias diuiserunt dictas prebendas in dicta capella presente ipso qui loquitur, ita quod canonici dicte capelle ibidem residentes et desseruientes haberent prebendas distinctas et assignatas et quilibet eorum scit ubi debet percipere prebendam suam. Requisitus quociens vidit diuidi dictas prebendas, dixit quod bis vel ter et hoc facere consueuerunt ut dicit, ipse qui loquitur, dicti decanus et capitulum quando placet eisdem. Item requisitus super quadragesimo secundo articulo, dixit se nihil scire. Item requisitus super quadragesimo tertio articulo qui sic incipit. Item quod abbas et conuentus predicti requisierunt (Art. 44 à 51, 60 à 62.) et cetera, dixit quod credit dictum articulum verum esse licet non interfuit dicere requisitori. Item requisitus super quadragesimo quarto et quinto articulis, dixit se nihil scire, dicens tamen quod credit quod dicti decanus et capitulum recusauerunt et recusant assignare prebendam distinctam dictis abbati et conuentui: de quadragesimo sexto articulo, dixit se nihil scire. Item requisitus super quadragesimo septimo articulo qui sic incipit. Item quod fructus et exitus et cetera, dixit quod credit dictum articulum verum esse distributionibus cothidianis computatis una cum fructibus et redditibus predictis: super quadragesimo octauo articulo, dixit se nihil scire. Item requisitus super quadragesimo nono articulo qui sic incipit. Item intendit probare quod dicti decanus et capitulum et cetera, dixit se nihil scire, nisi quod dicitur communiter in dicta capella quod ecclesia sancti Stephani consueuit percipere et habere in bursa communi dicti capituli duodecim libras pro prebenda cuiuslibet canonici dicte capelle defuncti per annum. Item requisitus super quinquagesimo articulo, dixit se nihil scire. Item requisitus super quinquagesimo primo articulo qui sic incipit. Item quod specialiter fuit et cetera, dixit quod non recolit si viderit dictum priuilegium sed non solum credit quod concessum fuit a sede apostolica per priuilegium dicte capelle ducis et decano ipsius quod haberet curam animarum ducis et ducisse tamen immo etiam quod haberet idem decanus una cum cura dictorum ducis et ducisse curam animarum canonicorum ipsius capelle capellanorum, vicariorum et clericorum eiusdem. Item requisitus super sexagesimo articulo qui sic incipit. Item intendit probare dictus procurator, et cetera, et super sexagesimo primo, dixit se nihil scire, nisi quod in dicta ecclesia sancti Stephani sunt fontes baptismales ad baptisandos pueros. Item requisitus super sexagesimo secundo articulo qui sic incipit. Item quod terre, vinee et cetera, (Art. 63 à 67.) dixit quod credit dictum articulum verum esse, hoc excepto quod decanus et capitulum et canonici predicte capelle capellani siue clerici eiusdem non tenentur ad aliquam decimam soluendam dictis abbati et conuentui de possessionibus eorum quas possident intra parochias seu parochiatus ad dictos abbatem et conuentum pertinentes nec soluere consueuerunt cum sint exempti sicut dicit ipse qui loquitur. Item requisitus super sexagesimo tertio articulo qui sic incipit. Item quod abbas et conuentus dicti monasterii perceperunt et cetera, dixit quod credit dictum articulum verum esse, hoc excepto quod non credit quod fuerunt in possessione predicta quantum ad decanum et canonicos predicte capelle aut capellanos seu clericos eiusdem nec quod perceperunt seu recipi fecerunt census ex domibus, terris, vineis et possessionibus quas habent infra dictas parochias nec ad aliquos census tenentur ecclesie sancti Stephani prout dicit ipse qui loquitur. Item requisitus super sexagesimo quarto articulo qui sic incipit. Item quod perceperunt ab antiquo et cetera, dixit quod credit dictum articulum verum esse, hoc excepto quod non credit quod aliquid perceperunt ab illis de capella ut dictum est. Item requisitus super sexagesimo quinto articulo qui sic incipit. Item quod abbas et conuentus predicti fuerunt et cetera, dixit quod credit dictum articulum verum esse, hoc excepto quod non credit quod fuerunt in possessione predicta quantum ad decanum, canonicos, capellanos, seu clericos dicte capelle. Item requisitus super sexagesimo sexto articulo qui sic incipit. Item quod licet dicta compositio et cetera, dixit quod credit dictum articulum verum esse, quia decanus et capitulum sunt exempti et non tenentur ecclesie sancti Stephani ad decimam nec ad censum sicut dixit. Item requisitus super sexagesimo septimo articulo qui sic incipit. Item quod dicti decanus et capitulum et cetera, dixit quod credit dictum articulum verum esse, (Art. 68, 69, 76, 77.) quia dicti decanus et capitulum et canonici a solutione cuiuslibet decime facienda ab eis abbati et conuentui predictis dicuntur exempti. Item requisitus super sexagesimo octauo articulo qui sic incipit. Item quod de illis vineis quas dicta capella et cetera, dixit quod credit dictum articulum verum esse, quia audiuit dici pluries a magistro Lamberto nunc decano dicte capelle et a pluribus canonicis dicte capelle quod non tenentur dictis religiosis ad aliquam decimam. Requisitus de loco quo audiuit dici, dixit quod in capitulo dicte capelle et ita audiuit pluries dici ab eis a decem annis circiter. Item requisitus super sexagesimo nono articulo qui sic incipit. Item quod de predictis est et fuit publica vox et cetera, dixit per juramentum suum quod ipse firmiter credit quod de predictis articulis super quibus respondit quod credebat eos veros esse, exceptis hiis que excepit est et fuit publica vox et fama apud dictas ecclesias sancti Stephani et capelle. Item requisitus super septuagesimo sexto articulo qui sic incipit. Item quod predicti decanus et capitulum subtraxerunt et cetera, dixit se nihil scire, sed bene credit quod recusauerunt soluere predictis abbati et conuentui censum et decimas de vineis eorum quecumque sint et quas acquisierunt et possident in parochiis dicte ecclesie sancti Stephani et in teritoriis in quibus eadem ecclesia generaliter consueuit percipere decimas et ipsas decimas soluere contradixerunt diu est et nunc etiam contradicunt quia pluries audiuit ipse qui loquitur dici a dictis decano et capitulo ut dictum est quod non tenentur dicte ecclesie sancti Stephani ad aliquas decimas nec etiam ad censum. Item requisitus super septuagesimo septimo articulo, dixit se nihil scire, sed credit quod diu est recusauerunt et nunc recusant soluere decimas abbati et conuentui et ecclesie sancti Stephani de vineis et rebus aliis quas habent et acquisierunt intra parochias dicte ecclesie ac in eius territoriis (Art. 78 à 86, 89.) quia ipse decanus et capitulum et canonici dicunt se non teneri ad dictas decimas. Item requisitus super septuagesimo octauo articulo, dixit se nihil scire, sed credit bene quod publica vox et fama fuit et est apud dictas ecclesias quod dicti decanus et capitulum et canonici dicte capelle recusauerunt soluere dictis abbati et conuentui diu est censum et decimas de possessionibus quibuscumque quas habent et acquisierunt intra dictas parochias et adhuc recusant. Item requisitus super septuagesimo nono articulo qui sic incipit. Item intendit probare quod fructus redditus et cetera, dixit quod dicti abbas et conuentus aut alius pro ipsis nihil modo perceperunt in dicta capella, sed credit quod tempore quo percipiebant et percipere consueuerunt grossos fructus unius prebende in bursa communi dicti capituli panem et vinum et distributiones cothidianas, prout supradixit ipse qui loquitur, predicta valebant et valere poterant communi examinatione annuatim XX libras turonenses et plus. Item requisitus super octogesimo, octogesimo primo, secundo, tertio, quarto, quinto et sexto articulis, dixit se nihil scire. Item requisitus super octogesimo nono articulo qui sic incipit. Item quod predicta compositio per aliqua tempora fuit et cetera, dixit quod credit dictum articulum verum esse, quia tempore quo primo fuit canonicus et etiam post per aliqua tempora ipse vidit quod nulla erat dissensio inter partes predictas super dicta compositione immo dicti abbas et conuentus percipiebant pacifice in bursa communi capituli dicte capelle duodecim libras pro grossis fructibus unius prebende dicte capelle panem et vinum et distributiones cothidianas in dicta capella, ut dictum est. Requisitus quis erat tunc decanus quando primo ita vidit predicta, dixit quod primo ita vidit bene sunt XXV anni elapsi tempore decani dicte capelle dicti de Barro et tempore defuncti domini Artaudi post modum decani dicte capelle et similiter ita vidit tempore defuncti abbatis (Art. 90 à 93.) Girardi predecessoris immediate fratris Hugonis nunc abbatis dicti monasterii. Item requisitus super nonogesimo, nonogesimo primo, secundo et tertio articulis, dixit quod bene sunt decem et nouem anni elapsi vel circa quod ipse jurauit super magnum altare ecclesie sancti Stephani quod ipse esset fidelis eidem ecclesie et fidelitatem sibi seruaret. Requisitus de die, mense et septimana, dixit quod non recolit. Requisitus de astantibus, dixit quod tunc erat presens frater Girardus, quondam abbas dicti monasterii, et plures erant presentes de quorum nominibus non recolit, de hora, dixit quod ante prandium ut credit, dicens ipse qui loquitur quod plures alii canonici dicte capelle dictam fidelitatem dicte ecclesie sancti Stephani jurauerunt prout credit et prout audiuit, et credit quod decanus et canonici qui nunc sunt et qui non fuerunt dictum juramentum pluries requisiti ut dictum juramentum prestarent et fidelitatem predictam hoc facere noluerunt et adhuc nolunt et credit quod de hoc sit publica vox et fama apud dictam capellam. (Art. 1.) Item requisitus super primo articulo libelli attemptatorum qui articulus sic incipit. In primis intendit probare dictus procurator quod abbas et conuentus et ecclesia sancti Stephani diuionensis tenuerunt et cetera, dixit per juramentum suum dictum articulum verum esse. Requisitus quomodo scit, dixit quia ita vidit a viginti quinque annis proximo preteritis per plura tempora usque ad tres annos proximo preteritos. Interrogatus quantum tempus sit longum, dixit quod credit quod tempus viginti quinque annorum sit longum. Interrogatus quis erat tunc abbas dicti monasterii et quis decanus dicte capelle, dixit quod ita vidit tempore defuncti fratris Girardi quondam abbatis dicti monasterii et postmodum tempore fratris Hugonis nunc abbatis dicti monasterii et tempore defuncti Artaudi quondam decani dicte capelle, et tempore magistri Lamberti nunc decani eiusdem capelle. Interrogatus de loco, (Art. 2 à 4.) dixit quod in dicta capella ita vidit pluribus vicibus et multis horis videlicet hora matutinali prime, tertie misse et aliis horis consuetis ad faciendum diuinum officium in dicta capella et vidit ipse qui loquitur postquam fuit canonicus dicte capelle quod primo tenuerunt fratrem Nicolaum, dictum Laudate, canonicum dicti monasterii, ad seruiendum et faciendum diuinum officium in dicta capella et postmodum vidit quod dicti abbas et conuentus simili modo tenuerunt et habuerunt in dicta capella fratrem Odonem dictum Verroquier, canonicum dicti monasterii. Item requisitus super secundo articulo qui sic incipit. Item quod dictus canonicus quem ibi habuerunt et cetera, dixit quod a viginti quinque annis proximo preteritis usque circa quinque vel sex annos nuper preteritos ipse vidit per plura tempora et pluribus vicibus quod dictus canonicus quem ibi habuerunt dicti abbas et conuentus aliquociens sedebat in prima sede post ipsum decanum dicte capelle et aliquando sedebat in alia sede nec propriam sedem habebat et similiter vidit quod aliquando faciebat primam ebdomadam post eumdem decanum, nec aliud scit de dicto articulo. Item requisitus super tertio articulo qui sic incipit. Item quod abbas et conuentus predicti et cetera, dixit quod abbas et conventus predicti habuerunt et perceperunt duodecim libras monete currentis in Burgundia, in dicta capella pro grossis fructibus unius prebende quas duodecim libras perceperunt in bursa communi dicti capituli per manum cellerarii dicte capelle, sicut supra dixit ipse qui loquitur, et dictas duodecim libras pluries audiuit computari a dicto cellerario coram dictis decano et capitulo quando computabat coram eisdem de receptis et missionibus quas fecerat et habuerat. Item requisitus super quarto articulo qui sic incipit. Item quod abbas et conuentus predicti habuerunt et cetera, dixit quod a viginti quinque annis proximo preteritis videlicet usque circa (Art. 5 à 9.) decem annos nuper preteritos ipse vidit per multa tempora et pluribus vicibus quod dicti abbas et conuentus habuerunt et perceperunt panem et vinum in dicta capella sicut unus ex canonicis dicte capelle videlicet per tempus aduentus dominum et per tempus quadragesime et pluries vidit nuntium dictorum abbatis et conuentus portantem ad dictum [...]